পৌরান জিনচি

**পৌরান জিনচি** (জন্ম ১৯৫৯; ) একজন ইরানি বংশোদ্ভূত মার্কিন দৃশ্যকলা শিল্পী। তিনি তাঁর বিমূর্ত, ক্যালিগ্রাফি-ভিত্তিক সমসাময়িক দৃশ্যকলা শিল্পের জন্য পরিচিত। জিনচি নিউ ইয়র্ক সিটিতে থাকেন।

## প্রাথমিক জীবন এবং শিক্ষা
পৌরান জিনচি ১৯৫৯ সালে পাহলভি (রাজতন্ত্রী) ইরানের (বর্তমানে ইরান) মাশহাদে জন্মগ্রহণ করেন।

ইরানের মাশহাদে ক্যালিগ্রাফার (চারুলিপিকার) হিসেবে প্রশিক্ষণপ্রাপ্ত জিনচি ১৯৮২ সালে ওয়াশিংটন ডিসির জর্জ ওয়াশিংটন বিশ্ববিদ্যালয় থেকে সিভিল ইঞ্জিনিয়ারিংয়ে স্নাতক ডিগ্রি অর্জন করেন; এরপর ১৯৮৯ সালে তিনি ক্যালিফোর্নিয়ার লস অ্যাঞ্জেলেসের ক্যালিফোর্নিয়া বিশ্ববিদ্যালয় থেকে ভাস্কর্য এবং চিত্রকলা অধ্যয়ন করেন। ১৯৯৩ সালে তিনি নিউ ইয়র্ক সিটির আর্ট স্টুডেন্টস লীগে স্টুডিও পেইন্টিং অধ্যয়ন করেন।

## শিল্পকলা
জিনচি তাঁর নিজস্ব নান্দনিক অনুসন্ধান অন্বেষণ করার জন্য ইরানি সাংস্কৃতিক ঐতিহ্যের সাহিত্য এবং ক্যালিগ্রাফির সাহায্য নিয়েছেন। জিনচির কাজে প্রায়শই ক্যালিগ্রাফি এবং বিমূর্ত অভিব্যক্তিবাদের মিশ্রণ ব্যবহার করা হয়েছে, যেটি ইসলামী জ্যামিতি, ইরানি ঐতিহ্য এবং সমসাময়িক নান্দনিকতাকে এক অনন্য ভাবোচ্ছাসের সাথে সংযুক্ত করে। তাঁর প্রাথমিক কবিতা চিত্রগুলি কবিতার বিমূর্ত ভাব এবং আক্ষরিক অর্থ এই দুটিকেই উপস্থাপন করেছে, যেখানে পাঠ্যগুলিকে স্বীকৃতির বাইরে প্রবাহিত, নৃতাত্ত্বিক আকারে রূপান্তরিত করা হয়েছে। ক্যালিগ্রাফিতে প্রশিক্ষণ নেওয়ার পর, তিনি শব্দ এবং রূপের মধ্যে এক গভীর ও অবিচ্ছেদ্য সম্পর্ক খুঁজে পান, তা প্রাকৃতিক হোক বা বিমূর্ত; এগুলি গভীরভাবে নিজেদের মধ্যে জড়িত। জিনচির সাম্প্রতিক কাজগুলি বিষয়বস্তু হিসাবে ভাষার রূপের ওপর ক্রমবর্ধমান বিশদ মনোযোগ প্রতিফলিত করে। তাঁর ক্যালিগ্রাফি কাজটি ফার্সি ভাষায় রচিত, কিন্তু সেগুলি এমনভাবে ভেঙে বিশ্লেষণ করা হয়েছে যে এমনকি যারা জন্মগতভাবে ফারসি ভাষায় কথা বলে, তারাও তা পড়তে পারে না। 

জিনচি ব্যাপকভাবে প্রদর্শনী করেছেন, তিনি শুধুমাত্র নিউ ইয়র্কেই আটটি একক প্রদর্শনী করেছেন। তাঁর সাম্প্রতিক প্রদর্শনীগুলির মধ্যে রয়েছে লন্ডনে ফ্রিজে আর্ট ফেয়ারে (২০১১) দুজনের একটি প্রদর্শনী এবং নিউ ইয়র্কের আর্ট প্রজেক্টস ইন্টারন্যাশনাল (২০১২), দুবাইয়ের দ্য থার্ড লাইন, (২০১০), নিউ ইয়র্কের লায়লা হেলার গ্যালারি, (২০১১) ও ভিলসেক ফাউণ্ডেশনে (২০০৮) একক প্রদর্শনী।

তাঁর কাজ সান ফ্রান্সিসকোর এশিয়ান আর্ট মিউজিয়াম, নিউ ইয়র্কের হার্বার্ট এফ. জনসন মিউজিয়াম অফ আর্ট, হিউস্টনের মিউজিয়াম অফ ফাইন আর্টস, ব্রুকলিন মিউজিয়াম এবং কুইন্স মিউজিয়াম অফ আর্টেও প্রদর্শিত হয়েছে। চেলসি আর্ট মিউজিয়ামের (২০০৯) *ইরান ইনসাইড আউট* এবং সম্প্রতি বোস্টনের মিউজিয়াম অফ ফাইন আর্টসের (২০১৩) *নিউ ব্লু অ্যাণ্ড হোয়াইট*-এ জিনচির কাজ অন্তর্ভুক্ত ছিল।

## সংগ্রহ
জিনচির কাজ নিউ ইয়র্ক সিটির মেট্রোপলিটন মিউজিয়াম অফ আর্ট; হিউস্টনের ফাইন আর্টস মিউজিয়াম; নিউ ইয়র্ক সিটির হার্বার্ট এফ. জনসন মিউজিয়াম অফ আর্ট; দুবাইয়ের ফারজাম কালেকশন; নিউ ইয়র্ক সিটির ব্রুকলিন মিউজিয়াম; ওয়াশিংটন ডিসির স্মিথসোনিয়ান ইনস্টিটিউশনের আর্থার এম. স্যাকলার গ্যালারি এবং নিউ ইয়র্কের ফেডারেল রিজার্ভ ব্যাংকের মতো গুরুত্বপূর্ণ সংগ্রহশালায় সংগৃহীত হয়েছে।

## আরও দেখুন

* ইসলামী শিল্প
* ইরানি শিল্প
* ইসলামিক ক্যালিগ্রাফি
* ইরানি শিল্পীদের তালিকা
* ইরানি নারী শিল্পীদের তালিকা

## তথ্যসূত্র

## বহিঃসংযোগ

* অফিসিয়াল ওয়েবসাইট
* আর্ট প্রজেক্টস ইন্টারন্যাশনাল: পৌরান জিনচি শিল্পী পাতা
* মিডিয়া ফারজিন: আর্টইস্ট

বিষয়শ্রেণী:ইরানি নারী চিত্রশিল্পী
বিষয়শ্রেণী:মার্কিন যুক্তরাষ্ট্রে ইরানি অভিবাসী
বিষয়শ্রেণী:ইরানি চারুলিপিকর
বিষয়শ্রেণী:আর্ট স্টুডেন্টস লিগ অফ নিউ ইয়র্কের প্রাক্তন শিক্ষার্থী
বিষয়শ্রেণী:নিউ ইয়র্ক শহরের শিল্পী
বিষয়শ্রেণী:২১শ শতাব্দীর ইরানি চিত্রশিল্পী
বিষয়শ্রেণী:২০শ শতাব্দীর ইরানি নারী শিল্পী
বিষয়শ্রেণী:জীবিত ব্যক্তি
বিষয়শ্রেণী:১৯৫৯-এ জন্ম
বিষয়শ্রেণী:যাচাইকরণ ব্যর্থ হওয়াসহ নিবন্ধ